  Туспуктэм: Иван Коновалов Наталия Сильвестрова 24-тӥ шуркынмонэ Удмуртиын пильмо луоз, уйин кӧня ке, интыосын золгес лымыялоз, нуназе интыосын ӧжыт лымы усёз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл лымшор палась секундскын 6-11 метре пельтоз. Шуак кезьытскоз. Омырын уйин -14…-19, нуназе -10…-15 градус возиськоз. Сюресъёс вылын йӧвалег, лымы букосъёс, лымы вӧлдэт. Омыр зӥбет луло узвесь юбоя 732 миллиметр луоз, омырлэн мускытлыкез – 98 процент. Тодэ вайытом, Ижкарын 21-тӥ но 22-тӥ шуркынмонэ лымыямъя рекордъёс выльдӥськизы. Тегъёс: куазь Удмуртия  